Okresná prokuratúra Banská Bystrica 
Partizánska cesta 1, 975 63 Banská Bystrica 1

Číslo: 1 Pv 571/14/6601	Banská Bystrica, 04.11.2015 
EEČ : 2-45-212-2015

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátorka Okresnej prokuratúry Banská Bystrica 

Podľa § 215 odsek 2 písmeno b Trestného poriadku zastavujem trestné stíhanie obvineného  
XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	trvalé bydlisko: XXXXX XXXXX, Česko
	väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:

od 15.06.2007 do 03.02.2015 si neplnil zákonnú vyživovaciu povinnosť voči synovi XXXXX, narodenému XXXXX, trvalým bydliskom XXXXX, okres Banská Bystrica, Slovenská republika, napriek tomu, že mu táto povinnosť vyplývala zo zákona Národnej rady Slovenskej republiky číslo 36/2005 Zbierky zákonov o rodine, v znení neskorších predpisov, kde podľa § 62 odsek 2 bol povinný s ohľadom na svoje schopnosti, možnosti a majetkové pomery prispievať výživným vo výške 45,- € mesačne a následne v období od 01.02.2014 do 03.02.2015 bolo rozsudkom Okresného súdu Banská Bystrica číslo 32P 328/2012 zo 17.12.2013, právoplatným od 01.02.2014 zaviazaný prispievať na výživu syna Borisa výživným vo výške 45,- € mesačne, vždy do 15.dňa v mesiaci vopred do rúk matky dieťaťa XXXXX, narodenej 17.07.1986, trvalým bydliskom XXXXX, okres Banská Bystrica, Slovenská republika, pričom ku dňu 03.02.2015 predstavoval dlh na výživnom sumu 4.140,- €.  

o skutku obvineného bolo už právoplatne rozhodnuté disciplinárne iným orgánom alebo orgánom príslušným na konanie o priestupku alebo o inom správnom delikte, cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce,  
 
Odôvodnenie:
V uvedenej trestnej veci bolo vyšetrovateľom Odboru kriminálnej polície Okresného riaditeľstva Policajného zboru Banská Bystrica pod číslom ORP-808/1-VYS-BB-2014 vedené trestné stíhanie obvineného štátneho občana Českej republiky XXXXX, narodeného XXXXX za prečin zanedbania povinnej výživy podľa § 207 odsek 1, odsek 3 písmeno b) Trestného zákona, ktorého sa dopustil na tom skutkovom základe, že od 15.06.2007 do 03.02.2015 si neplnil zákonnú vyživovaciu povinnosť voči synovi XXXXX, narodenému XXXXX, trvalým bydliskom XXXXX, okres Banská Bystrica, Slovenská republika, napriek tomu, že mu táto povinnosť vyplývala zo zákona Národnej rady Slovenskej republiky číslo 36/2005 Zbierky zákonov o rodine, v znení neskorších predpisov, kde podľa § 62 odsek 2 bol povinný s ohľadom na svoje schopnosti, možnosti a majetkové pomery prispievať výživným vo výške 45,- € mesačne a následne v období od 01.02.2014 do 03.02.2015 bolo rozsudkom Okresného súdu Banská Bystrica číslo 32P 328/2012 zo 17.12.2013, právoplatným od 01.02.2014 zaviazaný prispievať na výživu syna Borisa výživným vo výške 45,- € mesačne, vždy do 15.dňa v mesiaci vopred do rúk matky dieťaťa XXXXX, narodenej 17.07.1986, trvalým bydliskom XXXXX, okres Banská Bystrica, Slovenská republika, pričom ku dňu 03.02.2015 predstavoval dlh na výživnom sumu 4.140,- €.

Po zabezpečení všetkých dostupných dôkazov vyšetrovateľ v zmysle § 228 odsek 2 písmeno d) Trestného poriadku trestné stíhanie na území Slovenskej republiky prerušil z dôvodu, že sa navrhovalo odovzdanie trestného stíhania do cudziny. 

Následne okresný prokurátor v Banskej Bystrici svojou žiadosťou číslo 1 Pv 571/14/6601-14 zo dňa 03.02.2015 požiadal Okresné štátne zastupiteľstvo Havlíčkov Brod v Českej republike o prevzatie trestného stíhania obvineného XXXXX.

Dožiadaný justičný orgán Českej republiky podanej žiadosti vyhovel. Dňa 16.10.2015 mi bolo poštou doručené právoplatné meritórne rozhodnutie, a to rovnopis rozsudku samosudcu Okresného súdu v Havlíčkovom Brode číslo 2T 142/2015-216 zo dňa 22.09.2015, ktorým bol XXXXX uznaný vinným zo spáchania prečinu zanedbania povinnej výživy podľa § 196 odsek 1 českého trestného zákona, za čo mu bol uložený trest odňatia slobody vo výmere 7 mesiacov s podmienečným odkladom jeho výkonu na skúšobnú dobu v trvaní 1,5 roka. 

Uznesením podľa § 228 odsek 5 Trestného poriadku som rozhodla o pokračovaní v trestnom stíhaní, ktoré bolo pred odovzdaním veci do Talianskej republiky vedené v Slovenskej republike. 

Podľa § 215 odsek 2 písmeno b) Trestného poriadku prokurátor môže zastaviť trestné stíhanie, ak o skutku obvineného bolo už právoplatne rozhodnuté disciplinárne iným orgánom alebo orgánom príslušným na konanie o priestupku alebo o inom správnom delikte, cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce. 

Vzhľadom na to, že v trestnej veci obvineného XXXXX bolo po odovzdaní veci do Českej republiky právoplatne rozhodnuté českým súdom, s poukázaním na vyššie uvedené skutočnosti  som rozhodla tak, ako je uvedené vo výrokovej časti tohto uznesenia.   

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.  

	Mgr. Zuzana Gengelová 
	 prokurátorka